Bejn is-26 u t-28 ta' Settembru 2018 kont il-Parco Horcynus Orca, Capo Peloro, Messina, biex nieħu sehem fl-Horcynus Lab Festival ma' operaturi soċjali u kulturali fit-tielet settur mill-Italja, Franza, l-Eġittu, u Spanja. Din il-konferenza internazzjonali kienet ispirata, fost l-oħrajn, mill-ideat tal-filosfu Edgar Morin u mill-ħidma tal-Fondazione di Comunità di Messina li tmexxi, fost l-oħrajn, il-Parco Horcynus Orca, f'Capo Peloro, Messina. Il-ħidma tal-Fondazzjoni hija fil-qasam soċjali u kulturali Il-Ħamis 27 u l-Ġimgħa 28 kien hemm "Workshop Internazionale – Messina, Parco Horcynus Orca" dwar l-ekonomija soċjali fil-Mediterran. Il-Ġimgħa 28, Nathalie Grima tkellmet dwar il-qagħda ġenerali fil-qasam tal-ħidma soċjali f'Malta, l-isfidi ewlenin li qed tiffaċċja s-soċjetà Maltija u l-ħidma li titwettaq fiċ-ċentri tal-LEAP f'Malta. Jien tkellimt dwar il-Festival Mediterranju tal-Letteratura ta' Malta organizzat minn Inizjamed u l-mod kif jilħaq setturi differenti tas-soċjetà, fosthom l-anzjani fir-Residenza San Vinċenz de Paul u t-tfal fl-iskejjel tas-sajf. Tkellimt ukoll dwar xi jfisser il-Mediterran għall-Festival, spazju kulturali u uman li fih jiltaqgħu kulturi u lingwi differenti. Dawn ir-ritratti ttieħdu minn fotografu Gaetano Rallo waqt pawża mill-ħidma tal-konferenza. F'idejja għandi l-ktieb Isole ta' Jean Grenier, b'daħla ta' Albert Camus, f'edizzjoni ta' Mesogea. Dan huwa l-ktieb li għandi f'idi